ખેડૂત ઓર્ગેનિક ખેતી તરફ આગળ વધે તે માટે પ્રોત્સાહિત કરાશે. જિલ્લા અને તાલુકા કક્ષાએ અમારી જમીન પર ગોડાઉન બાંધવામાં આવશે જ્યાં ખેડૂતોનો ઉત્પાદિત માલ વાજબી દરે સંઘરવાની વ્યવસ્થા ઊભી કરવી છે. ઉપરાંત ખેડૂત પોતે ગોડાઉનમાં રાખેલા પોતાના માલની સ્લીપ લઈને બેંકમાં જાય તો તે પાકના બજારભાવના ૭૦ ટકા જેટલી રકમ તેને ધિરાણ પેટે મળે એવી વ્યવસ્થા ઊભી કરવી છે. આ માટે જ્યાં અમારી પાસે જમીનો છે ત્યાં નાણાકીય ઉપલબ્ધતાને ધ્યાનમાં રાખીને ગોડાઉન બનાવવાનાં ટેન્ડરો ટૂંક સમયમાં જ બહાર પાડવામાં આવશે.